
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL METINĖS INVENTORIZACIJOS ATLIKIMO

2010 m. lapkričio 11 d. Nr.AT-1419
Šakiai


Vadovaudamasis Lietuvos Respublikos Vyriausybės 1999 m. birželio 3 d. nutarimu Nr.79 „Dėl inventorizacijos tvarkos patvirtinimo“ (Žin., 1999, Nr.50-1622; 2008, Nr.49-1822) ir siekdamas užtikrinti teisingą savivaldybės administracijos finansinę atskaitomybę:


1. S u d a r a u savivaldybės administracijos ilgalaikio materialaus ir nematerialus turto, medžiagų, prekių, kitų atsargų, nebaigtos gamybos, nebaigto remonto, skolų (mokėtinų ir gautinų), pinigų, nepanaudotų numeruotų apskaitos blankų, vertybinių popierių ir kito turto  inventorizacijos komisiją:


Arvydas Šlėderis  
− savivaldybės administracijos direktoriaus  pavaduotojas 


   (komisijos pirmininkas),


Mantas Augustaitis 
− savivaldybės administracijos Bendrojo skyriaus 


    kompiuterinių tinklų specialistas,

Danutė Bagdanavičienė 
− savivaldybės administracijos Centralizuotos buhalterijos 


   skyriaus buhalterė,

Rasa Bernotavičienė 
− savivaldybės administracijos Centralizuotos  buhalterijos       



   skyriaus buhalterė,                              



Gintautas Dubininkas 
− savivaldybės administracijos Bendrojo skyriaus ūkvedys,


Sonata Gruzdaitienė 
− savivaldybės administracijos Biudžeto ir turto skyriaus 


   vyresnioji specialistė,


Albertas Navarskas 
− savivaldybės administracijos Žemės ūkio skyriaus 


    vyresnysis specialistas.

2. P a v e d u komisijai:


2.1. Metinę ilgalaikio materialaus ir nematerialus turto, medžiagų, prekių, kitų atsargų  ir kito turto inventorizaciją atlikti nuo 2010 m. lapkričio 15 d. iki 2010 m. gruodžio 31 d. Inventorizaciją atlikti pagal 2010 m. spalio 31 d. būklę.


2.2. Atliekant metinę ilgalaikio nematerialiojo ir materialiojo turto inventorizaciją,  nustatyti, ar yra požymių, kad ilgalaikis turtas gali būti nuvertėjęs. Jei ilgalaikis nematerialusis ar materialusis turtas atitinka bent vieną iš vidinių ar išorinių 22 – ąjame VSAFAS „Turto nuvertėjimas“ nurodytų turto nuvertėjimo požymių, įvertinti ilgalaikio materialiojo turto atsiperkamąją vertę. Nuvertėjusį turtą įrašyti į atskirą inventorizacijos aprašą ir, nustačius atsiperkamąją vertę, perduoti Centralizuotos buhalterijos skyriui. Neradus nuvertėjusio turto, kartu su užpildytais inventorizavimo aprašais pateikti savivaldybės administracijos direktoriui pranešimą, kad nuvertėjusio turto savivaldybės administracijoje nėra.


2.3. Inventorizuojant atsargas ir radus netinkamų naudoti, sugadintų ar sugedusių atsargų, įvertinti grynąja realizavimo verte. Nuvertėjusias atsargas įrašyti į atskirą inventorizavimo aprašą ir, nustačius grynąją realizavimo vertę, perduoti Centralizuotos buhalterijos skyriui. Neradus nuvertėjusių atsargų, kartu su užpildytais inventorizavimo aprašais pateikti savivaldybės administracijos direktoriui išvadą, kad nuvertėjusių atsargų savivaldybės administracijoje nėra.


2.4. Inventorizuojant ūkinį inventorių, sudaryti atskirus inventorizavimo aprašus naudojamam ir nenaudojamam ūkiniam inventoriui.


2.5. Metinę nebaigtos gamybos, nebaigto remonto, vertybinių popierių, pinigų, skolų (mokėtinų ir gautinų), įsipareigojimų, nepanaudotų numeruotų apskaitos blankų inventorizaciją atlikti nuo 2010 m. gruodžio 1 d. iki 2010 m. gruodžio 31 d. Inventorizaciją atlikti pagal 2010 m. lapkričio 30 d. būklę. 


2.6. Atliekant gautinų ir mokėtinų sumų inventorizaciją, gautinas ir mokėtinas sumas sugrupuoti į ilgalaikes ir trumpalaikes, vadovaujantis VSAFAS, sudarant atskirus inventorizavimo aprašus.


2.7. Inventorizacijos rezultatus sutikrinti su apskaitos duomenimis ir įforminti inventorizacijos aprašais sutikrinimo žiniaraščiais.


Šio įsakymo vykdymą kontroliuosiu asmeniškai. 

Direktorius                                                                                                     Juozas Puodžiukaitis

